আজ ইসলাম পরাজিত একারণে যে মুসলমানের সংখ্যা বাড়লেও আল্লাহর পক্ষে সাক্ষ্যদানকারিদের সংখ্যা বাড়েনি। আল্লাহর আইন যে মানুষের গড়া আইনের চেয়ে শ্রেষ্ঠতর সে সাক্ষ্য কি দিচ্ছে মুসলিম দেশের নাগরিকগণ? দিলে তার প্রতিষ্ঠা নেই কেন? বরং নিজেরা মুসলিম রূপে পরিচয় দিলেও আল্লাহর পক্ষ নেওয়াকে তারা মৌলবাদ ভাবেন। তাদের অনাগ্রাহ ইসলামের প্রতিষ্ঠায়। ভাবেন, এসব যুদ্ধ-বিগ্রহ, ক্ষয়ক্ষতি ও অশান্তির পথ। অথচ আজ মুসলিম বিশ্ব জুড়ে আজ যে অশান্তি ও পরাজয় তার মূল কারণ হল আল্লাহর আইন প্রতিষ্ঠায় অনাগ্রহ। কালেমা পাঠ, কোরআন তেলাওয়াত, নামাজ পড়া, রোযা রাখা বা হজ্ব করাকেই আখেরাতের মুক্তির জন্য যথার্থ মনে করেন। মুখে আল্লাহর পক্ষে সাক্ষ্য দিলেও তাদের শিক্ষা-সংস্কৃতি, ব্যবসা-বাণিজ্য ও রাজনীতি প্রমাণ করে তারা ইসলামে কতটা অঙ্গিকারহীন। বাংলাদেশের মত দেশে ইসলামের প্রতিষ্ঠাকে এরা সাম্প্রদায়িকতা বলে। মধ্যযুগীয় বর্বরতা বলে ইসলামের শরিয়তকে। ইসলামের বিরুদ্ধে যারা প্রকাশ্যে অবস্থান নেয় তাদেরকে এরা শুধু অর্থ ও ভোটই দেয় না, তাদের পক্ষে অস্ত্র ধরে এবং রক্তও দেয়। এক্ষেত্রে কোরআনে ঘোষণা হলোঃ যারা ঈমানদার তারা যুদ্ধ করে আল্লাহর পথে আর যারা কাফের তারা যুদ্ধ করে শয়তানের পথে। ফলে আল্লাহর পথে লড়াই করা ছাড়া মুসলমান থাকা আর কোন পথ খোলা আছে কি? তবে বাংলাদেশের ন্যায় অধিকাংশ মুসলিম দেশগুলোতে মানুষ যে অর্থ, শ্রম ও রক্ত দিচ্ছে না তা নয়। বরং এ খাতে তাদের খরচের খাতা অতি বিশাল। তবে তাদের অর্থ, শ্রম ও রক্তদানে বিজয়ী হচ্ছে শয়তানী শক্তি, ইসলাম নয়। অথচ হওয়া উচিত ছিল এর উল্টোটি। ফলে পাপ শুধু ইসলামে অঙ্গিকারহীন সেকুলার রাজনৈতিক নেতাদেরই নন, বরং মুসলিম পরিচয় দানকারি সাধারণ মানুষেরও। তাই মুসলিম বিশ্বের কোটি কোটি মুসল্লিরা যখন আল্লাহর কাছে আফগানিস্তান, ইরাক, ফিলিস্তিন বা কাশ্মিরের নির্যাতিত মুসলমানদের পক্ষে সাহায্য চেয়ে হাত তুলেন তখন তাদের দোয়া কবুল হয় না। কারণ, দোয়া কবুলের আগে আল্লাাহপাক মুসলমানদের নিজ বিনিয়োগটা দেখেন। আল্লাহপাক সাহাবায়ে কেরামের দোয়া কবুল করতেন। কারণ, ইসলামের বিজয়ের লক্ষ্যে জীবনের সমুদয় সম্পদই শুধু নয়, এমনকি নিজ জীবনখানি দান করতেও তারা সদাপ্রস্তুত ছিলেন। সত্যিকার অর্থেই তারা ছিলেন আল্লাহর বাহিনী তথা হিযবুল্লাহ। তারা আমৃত্যু লড়ছিলেন শয়তানি শক্তির বিরুদ্ধে। ফলে আল্লাহপাক তার নিজ বাহিনীর বিজয় না চেয়ে বিপক্ষ শয়তানের বিজয় সহয়তা দিবেন সেটি কি হতে পারে? তাই সেদিন আল্লাহর সাহায্যে ক্ষুদ্র ক্ষুদ্র মুসলিম বাহিনী বিশাল বিশাল শত্র“ বাহিনীর উপর বিজয়ী হয়েছে। শূণ্য থেকে তারা তৎকালীন বিশ্বের সবচেয়ে শক্তিশালী ও সভ্যতর সভ্যতার জন্ম দিয়েছেন। তাদের হাতে পরাজিত হয়েছে রোমান ও পারসিক সাম্রাজ্য। আল্লাহপাক আজও এমন মুসলিম বাহিনীর মদদে সদাপ্রস্তুত, পবিত্র কোরআনে সে প্রতিশ্র“তির কথা বার বার ঘোষিত হয়েছে। কিন্ত সে সাহায্য লাভে মুসলমানদেরও তো প্রস্তুত হতে হবে। এ সাহায্য লাভের শর্ত হলো আল্লাহর দ্বীনের পরিপূর্ণ সাহায্যকারী হওয়া। আর এ কাজ শুধু মুসলিম রাজনীতিবিদ বা ইসলামি সংগঠনসমূহের নেতা-কর্মীদের নয়, প্রতিটি মুসলমানের। আল্লাহর দরবারে প্রতিটি মুসলমানকে আলাদা ভাবে হাজির হতে হবে। ইসলামের বিজয়ে তার নিজ বিনিয়োগ বা কোরবানীটি কি ছিল সে হিসাব সেদিন দিতেই হবে? নেতারা কি করছেন সে প্রশ্ন তাই অবান্তর। আমরা কি করছি সে হিসাব নিতে হবে। একজন মুসলমান হিসাবে কোন ইসলামি নেতার দায়িত্ব যেমন আমাদের চেয়ে বেশী নয় তেমনি আমাদের নিজ দায়িত্বও তাদের চেয়ে কম নয়। আমরা পঙ্গু নই, নিঃস্ব নই, শারিরীক ও মানসিক ভাবে বিকল বা বোধশূণ্যও নই।